|  |  |  |
| --- | --- | --- |
|  |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ****AK. ΕΤΩΝ 2024-2025, 2025-2026 και 2026-2027** |
| **ΤΜΗΜΑ ΦΥΣΙΚΗΣ** |
| **Υπεύθυνος Πρακτικής Άσκησης Τμήματος:**  | **Μ. ΦΑΚΗΣ** |
| **Email:** | *fakis@upatras.gr* |  |
|  |  | **21 Φεβρουαρίου 2025** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2024-2025**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2024-2025, 2025-2026 & 2026-2027» με κωδικό MIS 6020851, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού 40 τεταρτοετείς και επί πτυχίω φοιτήτριες/ές θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με τη Φυσική και τις εφαρμογές της σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε τρεις (3) συνεχόμενους μήνες μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01-04 2025 |
| **Ημερομηνία λήξης περιόδου Πρακτικής Άσκησης:** | 30-09-2025 |

Προβλέπεται μηνιαία αμοιβή 350€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **21/02/2025 έως 04/03/2025 και ώρα 11:59 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος αποτελείται από τους κάτωθι:

1. Φακής Μιχαήλ: Τηλ. 2610996794, email: fakis@upatras.gr (Υπεύθυνος Πρακτικής Άσκησης, Πρόεδρος)
2. Λουκόπουλος Βασίλειος: Τηλ. 2610997447, email: vxloukop@upatras.gr  (Γραμματέας)
3. Καραχάλιου Παναγιώτα: Τηλ. 2610997453, email: pkara@upatras.gr (Μέλος)
4. Χριστοπούλου Ελευθερία: Τηλ. 2610996907, email: pechris@upatras.gr (Μέλος)
5. Παλίλης Λεωνίδας: Τηλ. 2610996064, email: lpalilis@upatras.gr (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **21/02/2025** | Δημοσιοποίηση ανακοίνωσης |
| **04/03/2025** | Λήξη προθεσμίας υποβολής αίτησης συμμετοχής |
| **01/04/2025** | Έναρξη Περιόδου Προγράμματος Πρακτικής Άσκησης |
| **30/09/2025** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές/τριές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (secrphysics@upatras.gr και θέμα «Αίτηση για την Πρακτική Άσκηση») τα παρακάτω:

1. Αίτηση Συμμετοχής Φοιτητή στην Πρακτική Άσκηση (Αναζητήστε το έντυπο «ΑΙΤΗΣΗ ΠΡΑΚΤΙΚΗΣ ΑΣΚΗΣΗ 2024-2025» στην ιστοσελίδα του Γραφείου Πρακτικής Άσκησης, του Τμήματος και στο eclass του μαθήματος.
2. Πιστοποιητικό Αναλυτικής Βαθμολογίας (μπορείτε να τυπώσετε ένα print screen από το progress).
3. Όποιο άλλο έγγραφο θεωρούν ότι ενισχύει την αίτησή τους (πτυχία γνώσης ξένων γλωσσών, πιστοποιητικά γνώσης Η/Υ κτλ) (προαιρετικά, δεν αξιολογούνται για την κατάταξη αλλά για επιλογή φορέα).

**ΚΡΙΤΗΡΙΑ ΕΠΙΛΟΓΗΣ**

Η επιλογή των φοιτητών λαμβάνει υπόψη την ακαδημαϊκή τους εξέλιξη και επίδοσή σύμφωνα με τον παρακάτω αλγόριθμο:

$$ΒΑΘΜΟΣ=\left(0.5\frac{ΑΡΙΘΜΟΣ ΠΕΡΑΣΜΕΝΩΝ ΜΑΘΗΜΑΤΩΝ}{ΣΥΝΟΛΙΚΟΣ ΑΡΙΘΜΟΣ ΜΑΘΗΜΑΤΩΝ}+0.5\frac{ΜΕΣΟΣ ΟΡΟΣ ΒΑΘΜΟΛΟΓΙΑΣ}{10}\right)\*100$$

Σε περίπτωση που οι αιτήσεις είναι περισσότερες από τις προσφερόμενες θέσεις, δικαίωμα για Πρακτική Άσκηση έχουν οι φοιτητές/τριες των οποίων οι αιτήσεις αξιολογήθηκαν και τοποθετήθηκαν σε σειρά κατάταξης εντός των θέσεων που προσφέρονται. Οι υπόλοιποι φοιτητές τοποθετούνται σε λίστα επιλαχόντων, με αξιολογική σειρά.

Σε περίπτωση ισοβαθμίας υποψηφίων προηγείται αυτή/αυτός που έχει περάσει περισσότερα μαθήματα. Αν υπάρξει περαιτέρω ισοβαθμία διενεργείται κλήρωση στην οποία παραβρίσκονται τα μέλη της Πρακτικής Άσκησης και έχουν δικαίωμα να παραβρεθούν και οι ενδιαφερόμενοι φοιτητές/τριες.

Σε κάθε προκήρυξη - ανακοίνωση θέσεων Πρακτικής Άσκησης προβλέπονται θέσεις για ΑΜΕΑ που αφορούν στο 10% των προσφερόμενων θέσεων. Σε περίπτωση ισοβαθμίας μεταξύ των ΑΜΕΑ προηγείται ο φοιτητής/τρια που έχει περάσει τα περισσότερα μαθήματα. Εάν ο αριθμός των αιτήσεων της ειδικής αυτής κατηγορίας είναι μικρότερος των διαθέσιμων θέσεων, οι θέσεις αυτές καλύπτονται από υποψήφιους της γενικής κατηγορίας και αντίστροφα.

Οι αιτήσεις των ΑΜΕΑ θα αξιολογούνται με τα κριτήρια αξιολόγησης που ισχύουν για όλους τους ενδιαφερόμενους. Εντούτοις, εάν υπάρχουν φοιτητές/τριες ΑΜΕΑ που πληρούν τα κριτήρια επιλογής, αλλά ο αριθμός των αιτήσεων είναι μεγαλύτερος των προσφερόμενων θέσεων, η αίτησή τους θα γίνεται προσπάθεια να ικανοποιείται κατ' εξαίρεση με ταυτόχρονη ισάριθμη αύξηση των προσφερόμενων θέσεων Πρακτικής Άσκησης. Ταυτόχρονα, η Επιτροπή Πρακτικής Άσκησης, σε συνεργασία με το Γραφείο Πρακτικής Άσκησης, θα φροντίσουν για την εξεύρεση Φορέα Υποδοχής που να μπορεί να ασκήσει φοιτητή/τρια με αναπηρία.

**Υποβολή Ενστάσεων:**

Μετά την ανακοίνωση των προσωρινών αποτελεσμάτων στον ιστότοπο του Γραφείου Πρακτικής Άσκησης του Παν. Πατρών και την ιστοσελίδα του Τμήματος, οι φοιτητές έχουν δικαίωμα ένστασης. Οι ενστάσεις υποβάλλονται μέσα σε διάστημα 5 ημερών από την επομένη της ημερομηνίας ανάρτησης των προσωρινών αποτελεσμάτων, ηλεκτρονικά στη Γραμματεία του Τμήματος (secrphysics@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

στην ιστοσελίδα του Γραφείου Πρακτικής Άσκησης: http://praktiki.upatras.gr/

στην ιστοσελίδα του Τμήματος: www.physics.upatras.gr

στο eclass του μαθήματος

και θα τοιχοκολληθεί στη Γραμματεία του Τμήματος

**O Υπεύθυνος Πρακτικής Άσκησης**του Τμήματος ΦΥΣΙΚΗΣ

Μιχάλης Φακής

Καθηγητής